แรงขายหุ้นใหญ่กด SET ไหลต่อ 16 จุด เสี่ยงหลุดแนวรับ 1,700 จุด
แรงขายหุ้นใหญ่กด SET ไหลต่อ 16 จุด เสี่ยงหลุดแนวรับ 1,700 จุด โดยดัชนีตลาดหุ้นไทย  ณ เวลา 11.13 น. อยู่ที่ระดับ 1,702.50 จุด ลดลง 15.84 จุด หรือ 0.92% สูงสุดที่ระดับ 1,715.65 จุด ต่ำสุดที่ระดับ 1,701.15 จุด ด้วยมูลค่าซื้อขาย 19,936.03 ล้านบาท
14 มิ.ย. 2561

ผู้สื่อข่าวรายงานว่า ดัชนีตลาดหุ้นไทย  ณ เวลา 11.13 น. อยู่ที่ระดับ 1,702.50 จุด ลดลง 15.84 จุด หรือ 0.92% สูงสุดที่ระดับ 1,715.65 จุด ต่ำสุดที่ระดับ 1,701.15 จุด ด้วยมูลค่าซื้อขาย 19,936.03 ล้านบาท
10 หุ้นกดตลาด

ด้านบล.กรุงศรี ระบุในบทวิเคราะห์ ประเมินแนวโน้มตลาดหุ้นวันนี้โดยคาดดัชนีอ่อนตัวทดสอบ 1,710 จุดก่อนจะสลับรีบาวด์ เนื่องจาก FOMC มีมติปรับขึ้นดอกเบี้ย 0.25% สู่ 1.75 – 2% และส่งสัญญาณขึ้นดอกเบี้ยอีก 2 ครั้งรวมเป็น 4 ครั้งในปีนี้ (คาดปรับขึ้นในเดือนก.ย.และธ.ค.) และปรับขึ้นดอกเบี้ย 3 ครั้งในปีหน้า ซึ่งส่งผลให้ bond yield 10 ปีสหรัฐดีดตัวขึ้น รวมถึง Fund Flow ต่างชาติมีแนวโน้มไหลออกต่อไป
นอกจากนี้ความกังวลสงครามการค้าจะเป็นอีกปัจจัยที่กดดันตลาดโดยสหรัฐเตรียมประกาศรายชื่อสินค้าจีน 1,300 รายการที่จะเก็บภาษีนำเข้า 25% มูลค่า 5 หมื่นล้าน USD. ในวันที่ 15 มิ.ย.และมาตรการจำกัดการลงทุนเทคโนโลยีจากจีนในวันที่ 30 มิ.ย.
ขณะเดียวกัน นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นจะปรับตัวลงตามตลาดหุ้นในภูมิภาคเอเชียเช้านี้ที่ติดลบกันทั่วหน้า รับ Sentiment ลบระยะสั้นจากผลประชุมธนาคารกลางสหรัฐ (เฟด) ที่ปรับขึ้นอัตราดอกเบี้ยตามคาดที่ 0.25% และมีการส่งสัญญาณในครึ่งหลังปีนี้ จะปรับขึ้นอัตราดอกเบี้ยอีก 2 ครั้งในเดือน ก.ย. และธ.ค.ทำให้ปีนี้เฟดจะปรับขึ้นอัตราดอกเบี้ยเป็น 4 ครั้ง จากเดิมที่คาดจะขึ้นแค่ 3 ครั้ง พร้อมให้แนวรับ 1,710 จุด ส่วนแนวต้าน 1,724 จุด
ด้านนักวิเคราะห์ บล.เอเชีย พลัส ระบุว่า ดัชนีมีแนวโน้มจะแกว่งลงต่อมาย่ำ Low เดิมที่ 1,710 จุด หากเอาไม่อยู่ดัชนีน่าจะลงมาแนวรับทางจิตวิทยาที่ 1,700 จุด ส่วนแนวต้านยังอยู่ที่ EMA 200 วันตรง 1730 จุด